'होश न ख़बर है, ये कैसा असर है, तुमसे मिलने के बाद दिलबर, दिलबर. . . दिलबर. . . दिलबर'
क्या 20 साल पहले सुष्मिता सेन पर फ़िल्माया गया ये गाना अब हक़ीक़त में तब्दील होने वाला है? कुछ मीडिया रिपोर्ट्स में सुष्मिता सेन को अपना 'सिर्फ़ तुम' मिलने की बात कही जा रही है। ये प्रेम और ऐसी ख़बरें कितनी पुष्ट हैं, इस बारे में सुष्मिता सेन ने कोई पुष्टि नहीं की है। फिलहाल इन्हें महज़ अफवाहें ही कहा जा सकता है। इन रिपोर्ट्स में दावा किया जा रहा है कि सुष्मिता सेन अपने साथ अक्सर नज़र आने वाले रोहन शॉल से शादी करेंगी। इन रिपोर्ट्स का आधार उस तस्वीर को बनाया गया है, जिसमे सुष्मिता सेन, रोहमन और अपने गोद लिए हुए बच्चों के साथ नज़र आ रही हैं।
 सोशल मीडिया पर पोस्ट की गई इस तस्वीर पर 48 घंटे में क़रीब तीन लाख लोगों के लाइक आ चुके हैं। सोशल मीडिया यूज़र्स इस तस्वीर पर दोनों को शादी के लिए शुभकामनाएं भी दे रहे हैं और दोनों के क़रीबी होने पर खुशी भी ज़ाहिर कर रहे हैं। रोहमन पहले भी सुष्मिता के साथ देखे जाते रहे हैं। लेकिन रोहमन की पहचान सिर्फ़ सुष्मिता के साथ दिखना भर नहीं है। आइए आपको बताते हैं रोहमन शॉल के बारे में कुछ ख़ास बातें।
 कौन हैं रोहमन शॉल?
 4 जनवरी 1991 को पैदा हुए रोहमन शॉल के फ़ेसबुक अकाउंट की टाइमलाइन के मुताबिक़, वो साल 2014 में मुंबई शिफ्ट हुए। अपनी लुक्स से भले ही रोहमन विदेशी लगते हैं, लेकिन वो नोएडा के रहने वाले हैं। अनुष्का शर्मा और विराट कोहली के जिन शादी के कपड़ों को देखकर लोगों की आंखों में चमक आ गई थी, उन्हीं डिजाइनर सब्यसाची के लिए रोहमन शॉल मॉडलिंग कर चुके हैं। रोहमन के इंस्टाग्राम अकाउंट पर ऐसे कई वीडियोज़ हैं। रोहमन को गिटार बजाना बहुत पसंद है। अगर आप कुछ वीडियोज़ पर ग़ौर करें तो रोहमन कैसा गिटार बजाते हैं, इसका अंदाज़ा आपको लग सकता है।
 ऐसा नहीं है कि रोहमन सिर्फ़ गिटार बजाते हैं। रोहमन को गाना गाने का भी शौक़ है। एक वीडियो में वो सुष्मिता सेन की गोद ली हुई बेटी के साथ भी गाना गाते नज़र आते हैं। ज़ाहिर है कि रोहमन मॉडल हैं तो वो कसरत के भी शौक़ीन हैं। लेकिन कसरत करने का शौक़ वो अकेले ही पूरा नहीं करते हैं। इंस्टाग्राम स्टोरीज़ समेत कुछ जगहों पर वो सुष्मिता सेन के साथ कसरत करते दिखते हैं। अमेजॉन प्राइम की एक नई सिरीज़ है- हियर मी, लव मी। इस शो की होस्ट शिल्पा शेट्टी हैं। शो के एक प्रोमो में रोहमन भी नज़र आते हैं। रोहमन के हुनर यहीं आकर नहीं रुकते हैं। उन्हें स्कैचिंग करने का भी शौक़ है। हालांकि शायद वो अपने बचपन के शौक से कुछ दूर हो गए हैं। 2015 में उन्होंने इंस्टाग्राम पर एक स्केच शेयर करते हुए लिखा था, "ढाई साल बाद स्केचिंग। "
कैसे मिले सुष्मिता और रोहमन?
 कुछ ख़बरों की मानें तो रोहमन और सुष्मिता की मुलाक़ात एक फ़ैशन शो के दौरान हुई थी। दोनों की पहली मुलाकात को भी ज़्यादा वक़्त नहीं बीता है। लेकिन इस कम वक़्त में भी सुष्मिता और रोहमन जब-जब साथ दिखे हैं, एक-दूसरे के लिए बेहद ख़ास नज़र आए हैं। ऐसे कई वीडियोज़ हैं, जिसमें रोहमन, सुष्मिता के साथ शहर से बाहर आते-जाते देखे जा सकते हैं। 25 अक्टूबर को इंस्टाग्राम पर पोस्ट की एक तस्वीर में सुष्मिता लिखती हैं- दोस्त, टीम और लव ऑफ लाइफ़। इस तस्वीर में टोपी संवारती सुष्मिता के बगल में रोहमन बैठे हुए थे। हमने इन तस्वीरों और रिश्ते का सच जानने के लिए रोहमन, सुष्मिता सेन से संपर्क करने की कोशिश की, लेकिन दोनों ही सितारों से ख़बर लिखने तक संपर्क नहीं हो पाया है।
 
'होश न ख़बर है, ये कैसा असर है, तुमसे मिलने के बाद दिलबर, दिलबर. . . दिलबर. . . दिलबर' क्या बीस साल पहले सुष्मिता सेन पर फ़िल्माया गया ये गाना अब हक़ीक़त में तब्दील होने वाला है? कुछ मीडिया रिपोर्ट्स में सुष्मिता सेन को अपना 'सिर्फ़ तुम' मिलने की बात कही जा रही है। ये प्रेम और ऐसी ख़बरें कितनी पुष्ट हैं, इस बारे में सुष्मिता सेन ने कोई पुष्टि नहीं की है। फिलहाल इन्हें महज़ अफवाहें ही कहा जा सकता है। इन रिपोर्ट्स में दावा किया जा रहा है कि सुष्मिता सेन अपने साथ अक्सर नज़र आने वाले रोहन शॉल से शादी करेंगी। इन रिपोर्ट्स का आधार उस तस्वीर को बनाया गया है, जिसमे सुष्मिता सेन, रोहमन और अपने गोद लिए हुए बच्चों के साथ नज़र आ रही हैं। सोशल मीडिया पर पोस्ट की गई इस तस्वीर पर अड़तालीस घंटाटे में क़रीब तीन लाख लोगों के लाइक आ चुके हैं। सोशल मीडिया यूज़र्स इस तस्वीर पर दोनों को शादी के लिए शुभकामनाएं भी दे रहे हैं और दोनों के क़रीबी होने पर खुशी भी ज़ाहिर कर रहे हैं। रोहमन पहले भी सुष्मिता के साथ देखे जाते रहे हैं। लेकिन रोहमन की पहचान सिर्फ़ सुष्मिता के साथ दिखना भर नहीं है। आइए आपको बताते हैं रोहमन शॉल के बारे में कुछ ख़ास बातें। कौन हैं रोहमन शॉल? चार जनवरी एक हज़ार नौ सौ इक्यानवे को पैदा हुए रोहमन शॉल के फ़ेसबुक अकाउंट की टाइमलाइन के मुताबिक़, वो साल दो हज़ार चौदह में मुंबई शिफ्ट हुए। अपनी लुक्स से भले ही रोहमन विदेशी लगते हैं, लेकिन वो नोएडा के रहने वाले हैं। अनुष्का शर्मा और विराट कोहली के जिन शादी के कपड़ों को देखकर लोगों की आंखों में चमक आ गई थी, उन्हीं डिजाइनर सब्यसाची के लिए रोहमन शॉल मॉडलिंग कर चुके हैं। रोहमन के इंस्टाग्राम अकाउंट पर ऐसे कई वीडियोज़ हैं। रोहमन को गिटार बजाना बहुत पसंद है। अगर आप कुछ वीडियोज़ पर ग़ौर करें तो रोहमन कैसा गिटार बजाते हैं, इसका अंदाज़ा आपको लग सकता है। ऐसा नहीं है कि रोहमन सिर्फ़ गिटार बजाते हैं। रोहमन को गाना गाने का भी शौक़ है। एक वीडियो में वो सुष्मिता सेन की गोद ली हुई बेटी के साथ भी गाना गाते नज़र आते हैं। ज़ाहिर है कि रोहमन मॉडल हैं तो वो कसरत के भी शौक़ीन हैं। लेकिन कसरत करने का शौक़ वो अकेले ही पूरा नहीं करते हैं। इंस्टाग्राम स्टोरीज़ समेत कुछ जगहों पर वो सुष्मिता सेन के साथ कसरत करते दिखते हैं। अमेजॉन प्राइम की एक नई सिरीज़ है- हियर मी, लव मी। इस शो की होस्ट शिल्पा शेट्टी हैं। शो के एक प्रोमो में रोहमन भी नज़र आते हैं। रोहमन के हुनर यहीं आकर नहीं रुकते हैं। उन्हें स्कैचिंग करने का भी शौक़ है। हालांकि शायद वो अपने बचपन के शौक से कुछ दूर हो गए हैं। दो हज़ार पंद्रह में उन्होंने इंस्टाग्राम पर एक स्केच शेयर करते हुए लिखा था, "ढाई साल बाद स्केचिंग। " कैसे मिले सुष्मिता और रोहमन? कुछ ख़बरों की मानें तो रोहमन और सुष्मिता की मुलाक़ात एक फ़ैशन शो के दौरान हुई थी। दोनों की पहली मुलाकात को भी ज़्यादा वक़्त नहीं बीता है। लेकिन इस कम वक़्त में भी सुष्मिता और रोहमन जब-जब साथ दिखे हैं, एक-दूसरे के लिए बेहद ख़ास नज़र आए हैं। ऐसे कई वीडियोज़ हैं, जिसमें रोहमन, सुष्मिता के साथ शहर से बाहर आते-जाते देखे जा सकते हैं। पच्चीस अक्टूबर को इंस्टाग्राम पर पोस्ट की एक तस्वीर में सुष्मिता लिखती हैं- दोस्त, टीम और लव ऑफ लाइफ़। इस तस्वीर में टोपी संवारती सुष्मिता के बगल में रोहमन बैठे हुए थे। हमने इन तस्वीरों और रिश्ते का सच जानने के लिए रोहमन, सुष्मिता सेन से संपर्क करने की कोशिश की, लेकिन दोनों ही सितारों से ख़बर लिखने तक संपर्क नहीं हो पाया है।